Έσπερος Λαμίας (καλαθοσφαίριση ανδρών)

Ο Γυμναστικός Σύλλογος Έσπερος Λαμίας είναι ελληνικό αθλητικό σωματείο που δραστηριοποιείται στην πόλη της Λαμίας, στη Φθιώτιδα. Επίσημο έτος ίδρυσής του είναι το 2007.

Το τμήμα καλαθοσφαίρισης ανδρών του Γ.Σ. Έσπερος Λαμίας διαθέτει νομική μορφή ερασιτεχνικού σωματείου. Δημιουργήθηκε το Νοέμβριο του 2008«Ιστορία», πληροφορίες στον επίσημο ιστότοπο του συλλόγου. και οι αθλητές του αγωνίζονται με χρώματα το κόκκινο και το μαύρο. Διαθέτει τμήματα καλαθοσφαίρισης τόσο για ενήλικες άνδρες, όσο και για αθλητές νεαρών ηλικιών. Έδρα του είναι το «Χαλκιοπούλειο» Κλειστό Γυμναστήριο του Δημοτικού Αθλητικού Κέντρου Λαμίας, χωρητικότητας 2.600 θεατών.«Χαλκιοπούλειο» Κλειστό Λαμίας, πληροφορίες στον επίσημο ιστότοπο του συλλόγου. Πρόεδρος του διοικητικού συμβουλίου είναι ο Γιώργος Αργύρης. Καθήκοντα πρώτου προπονητή διατηρεί ο Γιάννης Σοφογιάννης με συνεργάτη τον Νίκο Τσουκαλαδέλη.

 Ιστορική αναδρομή 
Ίδρυση
Το ανδρικό τμήμα καλαθοσφαίρισης του Έσπερου Λαμίας δημιουργήθηκε το Νοέμβριο του 2008. Εντάχθηκε μετά τη δημιουργία του στην Ένωση Σωματείων Καλαθοσφαίρισης Ανατολικής Στερεάς και Εύβοιας στα Πρωταθλήματα της οποίας ξεκίνησε την αγωνιστική του πορεία.

Πορεία προς τη Γ΄ Εθνική (2008 - 2012)
Την αγωνιστική περίοδο 2008-09 αναδείχθηκε πρωταθλήτρια ομάδα της Γ' Κατηγορίας Ανδρών της Ε.Σ.Κ.Α.Σ.Ε. λαμβάνοντας, παράλληλα, το δικαίωμα ανόδου στη Β' Κατηγορία.«Πίνακας Πρωταθλητριών Ομάδων 1986-2013», πληροφορίες στον επίσημο ιστότοπο της Ένωσης Σωματείων Καλαθοσφαίρισης Ανατολικής Στερεάς και Εύβοιας. Την αμέσως επόμενη άνοιξη, μετά τη λήξη της περιόδου 2009-10, εξασφάλισε την άνοδό της στην κορυφαία τοπική κατηγορία.

Τη χρονιά 2010-11 ο Έσπερος αναδείχθηκε Πρωταθλητής της Α' Κατηγορίας Ε.Σ.Κ.Α.Σ.Ε. πετυχαίνοντας την τρίτη συνεχόμενη άνοδο, αυτή τη φορά προς τη Γ' Εθνική Κατηγορία.

Τη χρονιά κατά την οποία ο Έσπερος πραγματοποίησε το ντεμπούτο του στη Γ' Εθνική, 2011-12, εντάχθηκε στο 2ο Όμιλο Νότου τον οποίο συνέθεταν 12 ομάδες στο σύνολο.«Πρόγραμμα και Βαθμολογία Γ' Εθνικής Κατηγορία Ανδρών (2ος Όμιλος Νότου) 2011-2012», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Η συγκομιδή του Έσπερου υπήρξε φτωχή στη διάρκεια της περιόδου, με μόλις 5 νίκες σε 22 αγώνες, με αποτέλεσμα να τερματίσει στην 11η θέση του βαθμολογικού πίνακα και να υποβιβαστεί.

Επιστροφή στην Α' Τοπική Κατηγορία (2012 - 2015)
Την αγωνιστική περίοδο 2012-13 ο Έσπερος συμμετείχε στο Πρωτάθλημα της Α' Κατηγορίας Ε.Σ.Κ.Α.Σ.Ε. απέναντι σε 9 αντιπάλους.«Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2012-2013», πληροφορίες στον επίσημο ιστότοπο της Ε.Σ.Κ. Ανατολικής Στερεάς και Εύβοιας. Μετά τη λήξη της κανονικής περιόδου βρέθηκε στην 5η θέση της βαθμολογικής κατάταξης με 9 νίκες και 9 ήττες. Την ίδια επίδοση είχε και ο Άρης Θήβας ο οποίος, ωστόσο, τοποθετήθηκε μία θέση χαμηλότερα βάσει των επόμενων κριτηρίων κατάταξης. Αμφότερες οι ομάδες έμειναν εκτός Play-offs για τη χρονιά αυτή.

Την επόμενη χρονιά 2013-14, πάντα στο πλαίσιο της Α' Κατηγορίας, ο σύλλογος ολοκλήρωσε τις αγωνιστικές του υποχρεώσεις στην 6η θέση του τελικού βαθμολογικού πίνακα της κανονικής περιόδου.«Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2013-2014», πληροφορίες στον επίσημο ιστότοπο της Ε.Σ.Κ. Ανατολικής Στερεάς και Εύβοιας. Είχε σημειώσει 8 νίκες και 10 ήττες, επίδοση που τον άφησε ξανά εκτός Play-offs.

Το Σεπτέμβριο του 2014 ανακοινώθηκε η συνένωση του Έσπερου με τον Ιωνικό Λαμίας προκειμένου να δημιουργηθεί μια νέα ισχυρότερη ομάδα.«Έσπερος Λαμίας: Η νέα δύναμη στο Λαμιώτικο μπάσκετ» , άρθρο στον ιστότοπο BasketWorld.gr, 5 Σεπτεμβρίου 2014. Το αρχικό ρόστερ αποτελούσαν παίκτες και από τα δύο σωματεία υπό την καθοδήγηση του Γιάννη Σοφογιάννη και με γενικό αρχηγό τον Παναγιώτη  Κραββαρίτη. Το εγχείρημα αποδείχθηκε επιτυχημένο καθώς μόλις ένα χρόνο μετά ο νέος ενιαίος σύλλογος με την ονομασία Γ.Σ. Έσπερος Λαμίας αναδείχτηκε πρωταθλητής της Α' Κατηγορίας Ε.Σ.Κ.Α.Σ.Ε. για το έτος 2014-2015, σφραγίζοντας εισιτήριο ανόδου στη Γ' Εθνική Κατηγορία.«Πανάξιος ο Έσπερος ανεβαίνει στην Γ΄Εθνική» , άρθρο στον ιστότοπο LamiaFM.gr, 27 Απριλίου 2015.

Ειδικότερα, στη διάρκεια της κανονικής περιόδου ο σύλλογος συνέλεξε 16 νίκες σε 18 αγώνες όντας αήττητος στην έδρα του.«Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2014-2015», πληροφορίες στον επίσημο ιστότοπο της Ε.Σ.Κ. Ανατολικής Στερεάς και Εύβοιας. Αν και σε ισοβαθμία με τον Ερμή Σχηματαρίου, τοποθετήθηκε στη 2η θέση του βαθμολογικού πίνακα βάσει των επόμενων κριτηρίων κατάταξης. Έχοντας λάβει δικαίωμα συμμετοχής στα Play-offs, αντιμετώπισε στη σειρά των Ημιτελικών το Λοκρό Αταλάντης.«A΄ ΕΣΚΑΣΕ: Βίντεο από τα πρώτα παιχνίδια των πλέι οφ», άρθρο στον ιστότοπο StarSports.gr, 30 Μαρτίου 2015. Οι δύο ομάδες μετέφεραν από μία νίκη και μία ήττα στην κανονική περίοδο, οπότε χρειάζονταν δύο νίκες για να περάσουν στον τελικό. Ο Έσπερος τις πέτυχε πρώτος, μία εντός έδρας με σκορ 67-65 και μία εκτός έδρας με σκορ 82-85 στην παράταση.«Λοκρός-Έσπερος 82-85 παρ.» , άρθρο στον ιστότοπο StarSports.gr, 6 Απριλίου 2015. Προκειμένου να εξασφαλίσει την επιστροφή του στη Γ' Εθνική, ο Έσπερος κλήθηκε να ξεπεράσει εκεί το εμπόδιο του Ερμή Σχηματαρίου.«ΕΣΚΑΣΕ: «Φλερτάρει» με Γ΄ εθνική ο Έσπερος Λαμίας!», άρθρο στον ιστότοπο InfoBasket.gr, 18 Απριλίου 2015. Οι δύο ομάδες είχαν από μία νίκη και μία ήττα στην κανονική περίοδο και χρειάζονταν άλλες δύο. Τελικά ήταν η ομάδα της Λαμίας που τα κατάφερε με δύο διαδοχικά θετικά αποτελέσματα (67-65, 82-85), αφήνοντας εκείνη του Σχηματαρίου στο τοπικό Πρωτάθλημα.«ΕΣKΑΣΕ: Ο Έσπερος Λαμίας επιστρέφει στη Γ΄ εθνική!!!», άρθρο στον ιστότοπο InfoBasket.gr, 25 Απριλίου 2015.«Έσπερος Λαμίας: Επιστροφή στις Εθνικές Κατηγορίες», άρθρο στον ιστότοπο EuroHoops.net, 25 Απριλίου 2015.

Σταθερή πορεία στη Γ' Εθνική (2015 - 2018)
Την αγωνιστική περίοδο 2015-16 ξεκίνησε νέος κύκλος για τον Έσπερο στη Γ' Εθνική Κατηγορία, με πρώτο προπονητή το Γιάννη Σοφογιάννη. Εντάχθηκε στο 2ο Όμιλο Νότου, τον οποίο και συγκρότησαν 14 ομάδες. Στο ανταγωνιστικό αυτό πλαίσιο κατάφερε να εξασφαλίσει την παραμονή του, ολοκληρώνοντας τις αγωνιστικές του υποχρεώσεις στη 10η θέση της βαθμολογίας. Αναλυτικότερα συγκέντρωσε 9 νίκες και 17 ήττες.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα 2ου ομίλου Νότου (26η αγ.)», άρθρο στον ιστότοπο InfoBasket.gr, 24 Απριλίου 2016. Παραγωγικότερος σκόρερ για την ομάδα αναδείχθηκε ο έμπειρος καλαθοσφαιριστής της, Μανθος Σοφογιάννης.«Οι σκόρερ της Γ΄εθνικής (2015-16)», άρθρο στον ιστότοπο InfoBasket.gr, 27 Απριλίου 2016.

Την επόμενη χρονιά, 2016-17, ο σύλλογος της Λαμίας αγωνίστηκε εκ νέου στο 2ο Όμιλο Νότου της Γ' Εθνικής, τον οποίο και συνέθεσαν 13 ομάδες. Έχοντας βελτιώσει τη γενική του απόδοση, ο τελικός απολογισμός του Έσπερου ήταν 16 νίκες και 8 ήττες. Ισοβάθμησε με το Λοκρό Αταλάντης, απέναντι στον οποίο βρέθηκε να μειονεκτεί βάσει των μεταξύ τους αποτελεσμάτων. Τελικά τοποθετήθηκε στην 5η θέση της τελικής βαθμολογίας.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τους περισσότερους πόντους σημείωσε για λογαριασμό της ομάδας ο Παντελής Σέττος,«Οι σκόρερ της Γ΄εθνικής (2016-17)», άρθρο στον ιστότοπο InfoBasket.gr, 23 Μαΐου 2017. ενώ προπονητής ήταν και πάλι ο Γιάννης Σοφογιάννης.

Κατά την αγωνιστική περίοδο 2017-18, ο Γ.Σ. Έσπερος Λαμίας έλαβε μέρος στο Πρωτάθλημα της Γ' Εθνικής Κατηγορίας Ανδρών που διοργάνωσε η Ελληνική Ομοσπονδία Καλαθοσφαίρισης και ειδικότερα στο 2ο Όμιλο Νότου. Τερματίζοντας 2ος στον όμιλο του, κατάφερε για 1η φορά την άνοδο του στην Β' Εθνική Κατηγορία Ανδρών.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2011-12 4Γ' Εθνική 11 - 5-17 - - Μανθος Σοφογιάννης - --  -  -2015-16 4Γ' Εθνική 10 - 9-17 - - Μάνθος Σοφογιάννης - --  -  -2016-17 4Γ' Εθνική 5 - 16-8 - - Παντελής Σέττος - --  -  -2017-18 4Γ' Εθνική 2 - 18-6 - - Ρήγας Παπαργυρόπουλος - --  -  -2018-19 3Β' Εθνική 9 - 14-16 - - Ρήγας Παπαργυρόπουλος 1η - Α' Φάσης 1-  -  -2019-20 3Β' Εθνική 14 - 7-14 - - Ματέι Στογιάνοβιτς 2η - Α' Φάσης 2-  -  -2020-21 3Β' Εθνική διεκόπη - - - - - - --  -  -2021-22 3Β' Εθνική 3 - 16-8 - - ? - --  -  -2022-23 3Β' Εθνική 2 Play-offs 16-8 3-0 - ? 1η - Β' Φάσης 3-  -  -2023-24 2A2 Εθνική 11 Play-offs 13-17 3-2 - Στεφάν Τζόρτζεβιτς 2η - Β' Φάσης 2-  -  -2024-25 2A2 Εθνική 16 - 6-24 - - Στεφάν Τζόρτζεβιτς 2η - Β' Φάσης 2-  -  -

 Παραπομπές 

 Εξωτερικοί σύνδεσμοι 

 Γ.Σ. Έσπερος Λαμίας , επίσημος ιστότοπος του συλλόγου.
 Γ.Σ. Έσπερος Λαμίας, ανενεργό επίσημο ιστολόγιο του συλλόγου.

 «Χαλκιοπούλειο» Κλειστό Γυμναστήριο, πληροφορίες στον ιστότοπο Stadia.gr.
 «Χαλκιοπούλειο» Κλειστό Γυμναστήριο, πληροφορίες στον ιστότοπο Gipeda.gr.

Καλαθοσφαιριση ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Σ.Ε.
Κατηγορία:Ιδρύσεις ομάδων καλαθοσφαίρισης το 2008